BBC Hausa - News - Guguwa: Obama ya ziyarci New Jersey
An sabunta: 31 ga Oktoba, 2012 - An wallafa a 20:05 GMT
Barack Obama ya ziyarci yankunan da guguwa ta yiwa barna
Shugaba Obama ya ziyarci New Jersey domin gane wa idanunsa irin barnar da gawurtacciyar mahaukaciyar guguwar da ta yi kaca - kaca da yankin arewa maso gabacin Amurkar ta haddasa.
Mista Obama ya jingine yakin neman zaben Shugaban kasa domin mayar da hankali a kan mahaukaciyar guguwar, wadda ta yi sanadiyar mutuwar mutane fiye da 50 a jihohi tara.
An bude biyu daga cikin filayen jiragen saman birnin New York yayindahukumomi a arewa maso gabacin Amurka ke aiki domin maido da muhimman ababen more rayuwar jama'a bayan barnar da guguwa dake tare da ruwa ta haddasa.
Bas - bas da kananan jiragen kasa na jigilar cikin gari da kuma jiragen ruwar sufuri tsakanin unguni sun koma aiki, to amma har yanzu jiragen karkashin kasa na birnin sun ci daga ba zama a rufe,saboda ruwan da ya kwarara cikin hanyoyin ya sa za a ci gaba da rufe su har wasu yan kwanaki masu zuwa.